Na temelju odredbi Zakona o radu (Narodne novine broj 93/14, 127/17, 98/19), odredbi Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispr., 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18, 98/19, 64/20) i odredbi Statuta Osnovne škole Biograd, Biograd na Moru, Školski odbor Osnovne škole Biograd, nakon prethodnog savjetovanja sa sindikalnim povjerenikom u funkciji radničkog vijeća, na sjednici održanoj dana 8. veljače 2021. godine donosi:

**ODLUKU**

**O IZMJENAMA I DOPUNAMA PRAVILNIKA O RADU OSNOVNE ŠKOLE BIOGRAD**

**Članak 1.**

U Pravilniku o radu Osnovne škole Biograd (KLASA: 003-05/15-01/01, URBROJ: : 2198/16-11-01-15-1, od 18. veljače 2015. godine) u članku 13. stavku 3. riječi: „Uredu državne uprave u Zadarskoj županiji“ zamjenjuju se riječima: „nadležnom upravnom tijelu županije“.

**Članak 2.**

U članku 14. riječi: „Ureda državne uprave u Zadarskoj županiji“ zamjenjuju se riječima: „nadležnog upravnog tijela županije“.

**Članak 3.**

Članak 16. mijenja se i glasi:

“Način i postupak kojim se svim kandidatima za zapošljavanje u školi osigurava jednaka dostupnost javnim službama pod jednakim uvjetima, način objave i sadržaj natječaja, postupak procjene i vrednovanja kandidata prijavljenih na natječaj, odnosno kandidata koje je uputilo nadležno upravno tijelo županije, kao i odredbe vezane uz sastav posebnog povjerenstva koje sudjeluje u procjeni i vrednovanju kandidata uređuju se Pravilnikom o načinu i postupku zapošljavanja u Osnovnoj školi Biograd, na koji suglasnost daje nadležno upravno tijelo županije."

 **Članak 4.**

U članku 19. stavku 1. iza riječi "ravnatelj" briše se točka na kraju rečenice i dodaju se

riječi "sukladno Pravilniku o načinu i postupku zapošljavanja u Osnovnoj školi Biograd.“

**Članak 5.**

U članku 21. stavku 1. briše se podstavak 1.

U podstavku 2. brišu se riječi „uz prethodnu suglasnost Školskog odbora“

U podstavku 3. riječi: „Ureda državne uprave u Zadarskoj županiji“ zamjenjuju se riječima: „nadležnog upravnog tijela županije“.

**Članak 6.**

Članak 22. mijenja se i glasi:

„Sve kandidate izvješćuje se u skladu s odredbama Temeljnog kolektivnog ugovora za službenike i namještenike u javnim službama, na isti način i u istom roku koji je naveden u natječaju.“

**Članak 7.**

U članku 29. stavku 2. podstavku 3. riječi: „Ministarstva znanosti, obrazovanja i sporta“ zamjenjuju se riječima: „Ministarstva znanosti i obrazovanja“.

**Članak 8.**

Članak 34. mijenja se i glasi:

„U slučaju sumnje da je radniku školske ustanove psihofizičko zdravlje narušeno u mjeri da bi njegova radna sposobnost mogla biti smanjena, ravnatelj će uputiti Školskom odboru obrazloženi prijedlog za donošenje odluke o upućivanju radnika na liječnički pregled kod ovlaštenog izabranog doktora specijalista medicine rada radi utvrđivanja radne sposobnosti.

Ako Školski odbor utvrdi da je prijedlog ravnatelja opravdan, donijet će odluku o upućivanju radnika na liječnički pregled kod ovlaštenog izabranog doktora specijalista medicine rada radi ovlaštenog utvrđivanja prosudbe radne sposobnosti.

Radniku koji odbije izvršiti odluku iz stavka 2. ovog članka, otkazat će se ugovor o radu zbog skrivljenog ponašanja zbog kršenja obveza iz radnog odnosa.

Ako se ovlaštenom prosudbom izabranog doktora specijalista medicine rada utvrdi da radnik nije u mogućnosti uredno izvršavati obveze u odgojno-obrazovnom radu, ravnatelj će istu prosudbu uputiti izabranom doktoru medicine primarne zdravstvene zaštite radnika radi pokretanja postupka za ostvarivanje prava iz mirovinskog osiguranja na temelju smanjenja radne sposobnosti uz preostalu radnu sposobnost ili djelomičnog, odnosno potpunog gubitka radne sposobnosti.

**Članak 9.**

U članku 35. stavku 1. iz riječi: „RUSRH“ dodaje se „,“ i riječi: „130/17, 114/18, 47/20, 134/20“.

**Članak 10.**

U članku 40. stavku 2. dodaje se druga rečenica koji glasi:

"Rok za polaganje stručnog ispita u slučaju privremene nesposobnosti radnika za rad,

korištenja rodiljnog, roditeljskog ili posvojiteljskog dopusta produžuje se za onoliko vremena koliko je trajala njegova privremena nesposobnost za rad."

**Članak 11.**

U članku 41. iza stavka 3. dodaje se stavak 4. koji glasi:

"Rok za polaganje stručnog ispita u slučaju privremene nesposobnosti radnika za rad,

korištenja rodiljnog, roditeljskog ili posvojiteljskog dopusta produžuje se za onoliko vremena koliko je trajala njegova privremena nesposobnost za rad."

**Članak 12.**

U članku 42. stavku 1. dodaje se druga rečenica koji glasi:

"Rok za stjecanje pedagoških kompetencija i polaganje stručnog ispita u slučaju privremene nesposobnosti radnika za rad, korištenja rodiljnog, roditeljskog ili posvojiteljskog dopusta produžuje se za onoliko vremena koliko je trajala njegova privremena nesposobnost za rad."

**Članak 13.**

U članku 101. stavku 3. podstavku 2. riječi: „prosudbu radne sposobnosti“ zamjenjuju se riječima: „liječnički pregled kod ovlaštenog izabranog dokotra specijalista medicine rada radi ovlaštenog utvrđivanja prosudbe radne sposobnosti“.

U stavku 4. podstavak 11. mijenja se i glasi: „upućuje Školskom odboru prijedlog za donošenje odluke o upućivanju radnika na liječnički pregled kod ovlaštenog izabranog doktora specijalista medicine rada radi utvrđivanja radne sposobnosti,“.

U stavku 4. briše se podstavak 12.

**Članak 14.**

Ova Odluka o izmjenama i dopunama Pravilnika o radu Osnovne škole Biograd stupa na snagu osmog dana od dana objave na oglasnoj ploči Škole.

KLASA: 003-05/21-01/01

URBROJ: 2198/16-11-07-21-1

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Margita Brzoja

Ova Odluka o izmjenama i dopunama Pravilnika o radu Osnovnoj škole Biograd je objavljena na oglasnoj ploči Škole dana 9. veljače 2021. godine i stupila je na snagu dana 17. veljače 2021. godine.

Ravnatelj Škole:

 \_\_\_\_\_\_\_\_\_\_\_\_\_\_\_\_\_\_

 Jordanko Miloš, prof.